C 484/28
BG
Официален вестник на Европейския съюз
20.12.2022 г.
Нова национална страна на разменни евромонети (2022/C 484/10)
Национална страна на новата възпоменателна разменна монета от 2 евро, емитирана от Испания Разменните евромонети са законно платежно средство в цялата еврозона.
Комисията публикува описание на изображенията на всички нови монети, за да уведоми обществеността и всички работещи с монети лица (1).
В съответствие със заключенията на Съвета от 10 февруари 2009 г. (2) държавите членки от еврозоната и държавите, сключили парично споразумение с Европейския съюз относно емитирането на евромонети, разполагат с правото да емитират възпоменателни разменни евромонети при определени условия, сред които e използването единствено на монети с номинал 2 евро.
Тези монети притежават техническите характеристики на обикновените разменни монети от 2 евро, но на националната си страна имат възпоменателен мотив с ясно изразена символика за конкретната държава или за Европа като цяло.
Емитираща държава: Испания Тема: ЮНЕСКО Национален парк Гарахонай Описание на изображението: Националният парк Гарахонай се намира в средата на Канарския архипелаг и е регистриран като обект от Списъка на световното културно и природно наследство, тъй като е изключителен добре запазен пример за лаврова гора, изключителна екосистема на жив остатък от старите дъждовни гори и топли умерени гори, заемали през Терциера голяма част от територията на Европа и Северна Африка.
Монетата изобразява изглед на „Roque de Agando“ и мотив на лавровата гора.
Горе вдясно с главни букви са изписани думата „ESPAÑA“ и годината на отсичане „2022“.
Също горе от дясната страна е знакът на монетния двор.
По външния пръстен на монетата са изобразени дванадесетте звезди на европейското знаме.
Приблизителен тираж на емисията: 1 000 000 Дата на емисията: Първо тримесечие на 2022 г.
(1) Вж.
ОВ C 373, 28.12.2001 г., стр. 1, за националните страни на всички монети, емитирани през 2002 г. (2) Вж.
Заключенията на Съвета по икономически и финансови въпроси от 10 февруари 2009 г. и Препоръката на Комисията от 19 декември 2008 г. относно общи насоки за националните страни и емитирането на разменни евромонети (ОВ L 9, 14.1.2009 г., стр. 52).